wickkiey/tamil-wikipedia-chunked huggingface dataset:
# தாந்தியா தோபே

**தாந்தியா தோபே** (1814–1859) இந்திய விடுதலைப் போராட்டத்தில் பங்கெடுத்து ஜான்சி ராணி லட்சுமி பாய்க்கு பெரிதும் உதவியவர். இவரது இயற்பெயர் இராமசந்திர பாண்டுரங்கா.. இரண்டாம் பாஜிராவின் குடும்பத்தைச் சேர்ந்தவரின் மகன்.. பித்தூர் நாட்டின் நானா சாகிப்பின் நெருங்கிய நண்பர்.  
சிலம்பம், துப்பாக்கிச் சுடுதல் ஆகியவற்றில் பயிற்சி பெற்றவர். முறையான இராணுவப் பயிற்சி இல்லாவிடிலும் கொரில்லாப் போர் முறையில் போரிட்டு, எந்த நெருக்கடியையும் சமாளித்துத் தப்பிவிடக்கூடியவர். 1857 இல் நடந்த சிப்பாய் கலகத்தை மத்திய இந்தியாவில் மிகச் சிறப்பாக செயல்படுத்தி ஆங்கிலேயருக்கு மிகுந்த துன்பம் கொடுத்தவர்.  
ஜான்சி ராணிக்கு பெரிதும் துணை இருந்தவர். 1857 இல் இருந்து 1859 வரை பல இந்திய மன்னர்களுடன் சேர்ந்து பல இடங்களில் போராடியவர்.  
ஆங்கிலேயரால் சிறைபிடிக்கப்பட்ட இவருக்கு இராணுவ நீதி மன்றம் 1859 ஏப்ரல் 15 இல் தூக்கு தண்டனை விதித்தது. தாம் மன்னிப்பு கேட்கப்போவதில்லை என்றும் தாம் தமது மன்னரின் ஆணையின்படி செயல்பட்டதாகவும் கூறி, சங்கிலியால் கை, கால்கள் பிணைக்கப்பட்டிருந்த நிலையிலும் தூக்குக் கயிற்றைத் தாமே கழுத்தில் மாட்டிக் கொண்டார். 1859 ஏப்ரல் 17 அன்று தளபதி தாந்தியா தோபே தூக்கிலிடப்பட்டார்.
# தாந்தியா தோபே

## வரலாறு

**தந்தியா தோபே** 1857 ஆம் ஆண்டு இந்தியச் சிப்பாய்க் கிளர்ச்சியில் ஒரு தளபதியாக இருந்தார் மற்றும் அதன் குறிப்பிடத்தக்க தலைவர்களில் ஒருவராக இருந்தார். அவர் ஒரு மராத்தி தேசஸ்த பிராமண குடும்பத்தில் பிறந்தார், மேலும் கட்டளை அதிகாரி என்று பொருள்படும் *தோபே* என்ற பட்டத்தைப் பெற்றார். தோபே என்றால் தலைவர் என்று பொருள்படும். பிதூரின் நானா சாகிப்பின் மீது மிகுந்த ஈடுபாடு கொண்டிருந்தார், அவருடன் குவாலியர் நகரத்தையும் கைப்பற்றினார். இருப்பினும், ஜெனரல் நேப்பியரின் பிரித்தானிய இந்திய துருப்புக்கள் ரனோத் என்ற இடத்தில் தோற்கடிக்கப்பட்டனர், மேலும் சிகாரில் மேலும் தோல்வியடைந்த பின்னர் முற்றுகையை கைவிட்டார்.  
ஒரு அதிகாரபூர்வமாக, தந்தியா தொபேயின் தந்தை பாண்டுரங்கன் இன்றைய மகாராட்டிராவில் உள்ள படோடா சில்லா நகரில் வசிக்கும் ஜோலா பர்கண்ணா என்பவர்களின் முன்னோர்ராவார். தோபே பிறப்பால் ஒரு மகராட்டிர வசிஷ்ட பிராமணர் ஆவார். அரசாங்க கடிதத்தில், அவர் பரோடாவின் அமைச்சர் என்று கூறப்பட்டுள்ளது, அதே நேரத்தில் அவர் மற்றொரு தகவல்தொடர்புகளில் நானா சாஹிபிடம் இணைந்து இருந்தார் என்று உள்ளது. அவரது கைதுக்குப் பின்னர் நடந்த விசாரணையில் சாட்சி ஒருவர் தந்தியா தோபே கோதுமை நிறம் கொண்டவர், எப்போதும் வெள்ளை சுக்ரி-தார் என்கிற தலைப்பாகை அணிந்தவர் என்று கூறுகிறார்..
# தாந்தியா தோபே

## 1857 இன் இந்தியச் சிப்பாய் கிளர்ச்சியில் பங்கு

ஜூன் 1857 5 அன்றுசிப்பாய்களின் கிளர்ச்சி கான்பூரில்ர் நடந்தது, நானா சாஹேப் கலகக்காரர்களின் தலைவரானார். 1857 ஜூன் 25 அன்று ஆங்கிலேய படைகள் சரணடைந்தன, ஜூன் மாத இறுதியில் நானா பேஷ்வாவாக அறிவிக்கப்பட்டார். ஜெனரல் ஹேவ்லாக் இரண்டு முறை போரில் நானாவின் படைகளுடன் சண்டையிட்டார், அவர்கள் மூன்றாவது முறையாக தோற்கடிக்கப்பட்டு பித்துருக்குத் திரும்பினர், அதன் பிறகு அவர் கங்கையைத் தாண்டி அவதிற்கு பின்வாங்கினார். தாந்தியா தோபே பித்தூரிலிருந்து நானா சாஹேப் என்ற பெயரில் நடிக்கத் தொடங்கினார்.  
தாந்தியா தோபே 1857ஜூன் 27, இல் நிகழ்ந்த கான்பூர் கலவரத்திற்கு காரணமாக இருந்த தலைவர்களில் ஒருவர். அப்போதிருந்து, ஆகஸ்ட் 16, 1857 அன்று சர் ஹென்றி ஹேவ்லாக் தலைமையிலான ஆங்கிலேய படையால் வெளியேற்றப்படும் வரை தோபே அந்தப் பகுதியை பாதுகாத்து வந்தார் பின்னர், கான்பூரில் தளபதி சார்லஸ் ஆஷ் வின்ட்ஹாமை தோற்கடித்தார், இது நவம்பர் 27, 1857 முதல் நவம்பர் 28, 1857 வரை நிகழ்ந்தது. எவ்வாறாயினும், சர் கொலின் காம்ப்பெல்லின் கீழ் ஆங்கிலேயர்கள் எதிர் தாக்குதல் நடத்தியபோது தோபே மற்றும் அவரது இராணுவம் பின்னர் தோற்கடிக்கப்பட்டது. தாந்தியா தோபே மற்றும் பிற கிளர்ச்சியாளர்கள் தப்பி ஓடி, ஜான்சியின் ராணியுடன் தஞ்சம் புகுந்தனர், அந்த நேரத்தில் அவருக்கும் உதவி செய்தனர்.  
ஆங்கிலேயர்களின் தாக்குதலில் இருந்து தப்பிக்க ராணி லட்சுமிபாய்க்கு வெற்றிகரமாக உதவினார். லட்சுமிபாய், குவாலியரை ஆங்கிலேயரிடம் இழந்த பிறகு, நானா சாஹேப்பின் மருமகனான தோபே மற்றும் ராவ் சாஹேப் ஆகியோர் ராஜபுதனத்திற்கு தப்பி ஓடினர். 1857 ஆம் ஆண்டு கிளர்ச்சி ஆங்கிலேயர்களால் வீழ்த்தப்பட்ட பின்னரும், தாந்த்யா தோபேகாடுகளில் மறைந்து வாழ்ந்து கெரில்லா போராளியாக எதிர்ப்பைத் தொடர்ந்தார்.  
தன்னுடைய எஜமானர் பேஷ்வாவுக்கு மட்டுமே அவர் பதிலளிப்பதாகக் கூறி தனது முன் கொண்டுவரப்பட்ட குற்றச்சாட்டுகளை டோப் ஒப்புக்கொண்டார். 1859 ஏப்ரல் 18 ஆம் தேதி சிவபுரியில் தூக்கு மேடையில் தூக்கிலிடப்பட்டார் .
# தாந்தியா தோபே

## சிலை

இவர் தூக்கிலிடப்பட்ட மத்திய பிரதேசத்தில் உள்ள சிவபுரி என்ற இடத்தில் இவர் நினைவாக சிலை நிறுவப்பட்டுள்ளது.
# தாந்தியா தோபே

## உதவிநூல்

- சுதந்திரப் போராட்ட வரலாறும் தியாகசீலர்களும்; வி.வி.வி.ஆனந்தம்; கங்கை புத்தகநிலையம்; பக்கம் 82, 83
# வலங்கைமான் ஏ. சண்முகசுந்தரம் பிள்ளை

**வலங்கைமான் ஏ. சண்முகசுந்தரம் பிள்ளை** தமிழகத்தைச் சேர்ந்த தவில் இசைக் கலைஞர் ஆவார்.
# வலங்கைமான் ஏ. சண்முகசுந்தரம் பிள்ளை

## இசை வாழ்க்கை

நாச்சியார்கோயில் என். பி. இராகவப்பிள்ளையிடம் தவில் வாசிப்பினை கற்றுக்கொண்ட மாணவர்களில் ஒருவர் சண்முகசுந்தரம் பிள்ளை. சண்முகசுந்தரத்தின் தந்தை மற்றும் உடன் பிறப்புகள் யாழ்ப்பாணம் நாச்சிமார் கோவிலடியில் வசித்துள்ளனர்.
# வலங்கைமான் ஏ. சண்முகசுந்தரம் பிள்ளை

## விருதுகள்

- சங்கீத நாடக அகாதமி விருது, 1985. வழங்கியது: சங்கீத நாடக அகாதமி
- தமிழ்நாடு இயல் இசை நாடக மன்றத்தின் விருது, 1994–1995
# பாலா

**பாலா** என்ற பெயரில் உள்ள கட்டுரைகள்:
- பாலா (இயக்குநர்) - தமிழ்த் திரைப்பட இயக்குநர்
- பாலா (நடிகர்) - தமிழ்த் திரைப்பட நடிகர்
- பாலா (திரைப்படம்) - தமிழ்த் திரைப்படம்
- கவிஞர் பாலா - தமிழ்க் கவிஞர்
- பாலா, கேரளம் = கேரளத்தில் உள்ள ஊர்  
பாலா என்ற சொல்லை தலைப்பில் கொண்டுள்ள கட்டுரைகள்:
- பாலா சங்குப்பிள்ளை - ஈழத்து எழுத்தாளர்
- மனோபாலா - தமிழ் நடிகர்
- கானா பாலா - தமிழ்ப் பாடகர்
- பாலா சுவாமிநாதன் - தமிழ்க் கணிமை ஆய்வாளர்
- பாலாமணி - தமிழ்த் திரைப்படம்
- அஜயன் பாலா - தமிழக எழுத்தாளர்
- பாலா தம்பு - இலங்கை வழக்கறிஞர்
- புவா பாலா கிராமம் - மலேசியாவில் உள்ள சிற்றூர்
- பாலா நாராயணன் நாயர் - மலையாள எழுத்தாளர்
# திருக்கரிப்பூர்

**திருக்கரிப்பூர்** என்னும் சிறப்பு நிலை ஊராட்சி, கேரளத்தின் காசர்கோடு மாவட்டத்தில் உள்ளது. இந்த ஊர், வடக்கு திருக்கரிப்பூர், தெற்கு திருக்கரிப்பூர் என இரண்டு பிரிவுகளைக் கொண்டது.
# திருக்கரிப்பூர்

## மக்கள் தொகை

2001-ஆம் ஆண்டு மக்கள் தொகை கணக்கெடுப்பின்போது 32,626 மக்கள் வாழ்ந்தனர்.
# பாலுசேரி

**பாலுசேரி** (**Balussery** ) என்னும் ஊர், கேரளத்தின் கோழிக்கோடு மாவட்டத்தில் உள்ளது. இது கோழிக்கோடு நகரத்தில் இருந்து 26 கிலோமீட்டர் வடகிழக்கில் உள்ளது. ராமாயணத்தில் பாலி இங்குதான் தவம் செய்ததாகக் கூறப்படுகிறது. இங்கே பாலி தவம் செய்ததனால் பாலுசேரி என்ற பெயர் வந்ததாகக் கருதுகின்றனர்.  
இது கொயிலாண்டி- தாமரசேரி- எடவண்ணை மாநில நெடுஞ்சாலையில் இருக்கின்றது.
# பாலுசேரி

## புவியியல் மற்றும் காலநிலை

பாலுசேரியின் அமைவிடம் . இதன் சராசரி உயரம் கடல் மட்டத்திலிருந்து 42 மீ (138 அடி) உயரத்தில் உள்ளது. கோடைகால சராசரி வெப்பநிலை 30 முதல் 36 டிகிரி செல்சியசு வரை இருக்கும், மாரிகாலங்களில் 24 டிகிரி செல்சியசு வரை இருக்கும்.
# பாலுசேரி

## மீள் பார்வை

பாலுசேரி தேர்தல் தொகுதியானது 278.54 கிலோமீட்டர் பரப்பளவில் உள்ளது, இந்தத் தொகுதியில் எட்டு ஊராட்சி ஒன்றியங்கள் உள்ளன. அவை அதோலி, பாலுசேரி, கூரச்சுந்து, கூட்டூர், நடுவன்னூர், பனங்காடு, உள்ளியெரி மற்றும் உன்னிகுளம். இதன் மொத்த மக்கள் தொகை 212,592 ஆகும். இதில் ஆண்கள் 105,962, பெண்கள் 106,631.  
அரசு அலுவலகங்கள் இந்த நகரத்தின் மையப் பகுதிகளில் அமைந்துள்ளன.கேரளத்தின் 33 வாட்டு (அலகு) கொண்ட மின்சார வாரியம் இங்கு உள்ளது. மேலும் வேலை வாய்ப்பு அலுவலகம் பாலு சேரி முக்கு எனுமிடத்திலும், கேரள சரக காவல் அலுவலகம், உதவிப் பதிவுத் துறை அலுவலகம், கல்வித்துறை அலுவலகம், ஆறு கூட்டுறவுச் சங்கங்கள், திருவாங்கூர் ஸ்டேட் வங்கி, கனரா வங்கி, சிண்டிகேட் வங்கி, பஞ்சாப் தேசிய வங்கி மற்றும் பெடரல் வங்கி ஆகியவை இந்த நகரத்தில் அமைந்துள்ளது.  
கோழிக்கோடு, கொயிலாண்டி, கூரச்சுந்து, கொட்டாலிடா, மற்றும் பெரம்பிரா ஆகிய ஊர்களுக்கு தினசரி பேருந்து வசதிகள் உள்ளன. பாலுசேரியின் நகரப்பகுதியில் இருந்து பின்னிலம் சார்ந்த பகுதிகளுக்கு சிற்றுந்துகள் இயக்கப்படுகின்றன. மேலும் கேரள மாநிலச் சாலைப் போக்குவரத்துக் கழகம் மலைப்பிரதேசப் பகுதிகளான மங்கயம், கூரச்சுந்து, காக்கயம்,சீக்கிலோடு, வயலடா போன்ற பகுதிகளுக்கும் பேருந்துகள் இயக்கப்படுகின்றன.
# பாலுசேரி

## கல்வி

பாலுசேரியில்பெண்கள் அரசு மேல்நிலைப்பள்ளி, அரசு தொழிற்கல்வி மேல்நிலைப்பள்ளி, கொக்கல்லூர் அரசு மேல்நிலைப் பள்ளி ஆகிய மூன்று அரசு மேல்நிலைப்பள்ளிகள் உள்ளன. பாலுசேரி ஜிஎல்பி பள்ளி,ஏ. எல். பி பள்ளி ஆகிய முழுத் தொடக்கப் பள்ளிகள் உள்ளன.  
ஆதர்சா சமஸ்கிருத வித்யா பீடம் எனும் மத்திய கல்வி நிறுவனம் வைகுண்டத்தில் உள்ளது. கேராளாவில் உள்ள சமஸ்கிருத கல்லூரிகளில் இதுவும் ஒன்றாகும்.
# பாலுசேரி

## அரசியல்

பாலுசேரி சட்டமன்றத் தொகுதியானது கோழிக்கோடு மக்களவைத் தொகுதியில் உள்ளது. கேரளாவின் முன்னாள் முதலமைச்சர் ஏ. சி. சண்முகதாஸ் இருபத்தி ஐந்து ஆண்டுகள் சட்ட மன்ற உறுப்பினராக (இந்தியா) இருந்துள்ளார்.
# பாலுசேரி

## போக்குவரத்து

கோழிக்கோட்டில் இருந்து நிறைய பேருந்துகள் இயக்கப்படுகின்றன. கொயிலாண்டி, கோழிக்கோடு ஆகிய தொடருந்து நிலையங்களின் மூலம் பிற ஊர்களுக்குச் செல்லலாம்.
# பாலுசேரி

## கோவில்கள்

வேட்டக்கொருமகன் கோயில் பேருந்துநிலையத்திலிருந்து 2 கிலோமீட்டர் தொலைவில் உள்ளது. மேலும் குன்னத்தரு மகா கணபதி கோயில், பொன்னாரம் தெரு மகா கணபதி கோயில், சாமுண்டீஷ்வரி கோயில், வைகுந்தம் விஷ்ணு கோயில், சிந்திராமங்கலம் ஸ்ரீ கிருஷ்ண கோயில், மூகாம்பிகை கோயில் மற்றும் நரசிம்ம சேத்ரம் நிர்மலூர் போன்ற சிறிய கோயில்களும் அருகாமையில் உள்ளன.
# ஓய்வூதியம் (இந்தியா)

**ஓய்வூதியம்** (pension) என்பது, அரசுத்துறையில் வயது முதிர்வு காலம்வரை நிறைவளிக்கத்தக்க வகையில் பணிபுரிந்து தங்கள் பணியை நிறைவு செய்த ஊழியர்களுக்கு ஓவ்வொரு மாதமும் அரசாங்கம் வழங்கும் தொகை ஆகும். அரச ஊழியர் ஒருவர் பணியிலிருந்து ஓய்வுபெறும் காரணம், சட்டரீதியான விதிகளின் கீழ் ஓய்வுபெறுதல் மற்றும் அவருடைய மொத்த பணிக்காலம், ஆகிய தன்மைகளின் அடிப்படையில் பல்வேறு வகையான ஓய்வூதிய வகைகளை ஓய்வூதிய விதிகள் அளிக்கின்றன.  
இந்தியாவில் அரசு ஊழியர்கள், அரசு மற்றும் அரசு உதவி பெறும் கல்வி நிறுவன ஆசிரியர்கள் மற்றும் ஊழியர்கள், உள்ளாட்சி நிறுவனங்களின் ஊழியர்கள், பொதுத்துறை நிறுவனங்களின் ஊழியர்கள், வயது மூப்பின் காரணமாக ஓய்வு/விருப்ப ஓய்வு/கட்டாய ஓய்வு/கொடிய நோயால் நிரந்தரமாக பணி செய்ய இயலாமை காரணமாக ஓய்வு பெறும்போது, அவர்களது பொருளாதார நலனை ஈடுகட்டும் வகையில் அவர்களுக்கு அரசு மாதாமாதம் ஒருதொகையை ஓய்வூதியமாக வழங்குகிறது..  
ஓய்வூதிய விதிகளின்படி, ஊழியர்/ஆசிரியர் பணிபுரிந்த காலத்தையும், கடைசியாக பெற்ற ஊதியத்தையும் அடிப்படையாகக் கொண்டு ஓய்வூதியம் கணக்கிடப்படும். ஊழியர்கள்/ஆசிரியர்கள் மீது குற்ற வழக்குகள் மற்றும் கடுமையான குற்றச்சாட்டுகள் நிலுவையில் இருந்தாலோ அல்லது நீதிமன்றத்தால் குற்ற வழக்கில் தண்டனை வழங்கப்பட்டு இருந்தாலோ ஓய்வூதிய விதிகளின்படி அவர்களின் ஓய்வூதியம் நிறுத்தி வைக்கப்படும்.
# ஓய்வூதியம் (இந்தியா)

## ஓய்வூதியம் பெறுவதற்கான நிபந்தனைகள்

ஓய்வு பெற்ற பின்னரும் ஓர் அரசு ஊழியர் மத, இன, சாதி அமைப்பிலான எந்த அமைப்பிலும் தொடர்பு கொண்டு நாட்டின் அமைதிக்கும், உடமைக்கும், உரிமைக்கும் பங்கம் விளைவிக்கும் செயல்களில் ஈடுபடாதவராக இருக்க வேண்டும். (தமிழ்நாடு அரசு ஓய்வூதிய விதிகள்).  
ஓய்வு பெறும் ஓர் ஊழியர் அரசுக்கோ அல்லது அரசு சார்புடைய நிறுவனத்திற்கோ இழப்பு உருவாக்குபவராக இருக்கக் கூடாது. அவ்வாறு இழப்பு ஏற்படுத்தும் நிகழ்வில் அவர் இழப்பை ஈடுசெய்ய வேண்டும். (தமிழ்நாடு அரசு ஓய்வூதிய விதிகள்).  
ஓய்வுதியம் பெறுபவர் ஓய்வுக்குப் பின்னர் குற்றவியல் நடவடிக்கைகளில் ஈடுபடுவாராயின், அவருக்கு வழங்கப்படும் ஓய்வூதியம் பகுதியாகவோ அல்லது முழுமையாகவோ நிறுத்தப்படும். (தமிழ்நாடு அரசு ஓய்வூதிய விதிகள்).
# ஓய்வூதியம் (இந்தியா)

## ஓய்வூதிய வகைகள்

### வயது முதிர்வு ஓய்வூதியம்

அரசுத்துறையில் பணிபுரிபவர் 60 வயது நிறைவடைந்ததும் அரசுப்பணியிலிருந்து ஓய்வு பெறவேண்டும். அடிப்படை பணிபுரிபவர் என்றால் 60 வயது முடிந்தவுடன் ஓய்வு பெறவேண்டும். இவ்வாறு ஓய்வு பெறுபவர்களுக்கு வழங்கப்படும் ஓய்வூதியமே வயது முதிர்வு ஓய்வூதியம் (Superannuation Pension) எனப்படும். ஒவ்வொறு மாதத்தின் முதல் தேதியில் பிறந்தவர்கள் அந்த மாதத்திற்கு முன் மாதத்தின் கடைசி நாளில் பணியிலிருந்து ஓய்வு பெறவேண்டும். பணி ஓய்வுபெறும் நாளில் ஒருவர் தற்காலிக பணிநீக்கம் தண்டனை பெற்று இருப்பாராயின் அவர் பணியிலிருந்து ஓய்வுபெற இயலாது.  
ஓய்வு பெறும் நாளில் ஓர் ஊழியர் பெற்று வருகிற ஊதியத்தையும் அவருடைய மொத்த பணிக்காலத்தையும் அடிப்படையாகக் கொண்டு ஓய்வூதியம் கணக்கிடப்படுகிறது. 01.04.2003 காலத்திற்கு முன்புவரை 33 ஆண்டுகாலம் மொத்த பணிக்காலமாக கொண்டவர்களுக்கே முழு ஓய்வூதியம் அதாவது அவர் கடைசியாக பெற்ற ஊதியத்தில் 50 சதவீதம் வழங்கப்பட்டு வந்தது. தற்பொழுது ஒருவர் 30 ஆண்டுகள் மொத்த பணிக்காலம் பெற்றிருந்தாலும் முழு ஓய்வூதியம் கிடைக்கும்.
# ஓய்வூதியம் (இந்தியா)

## ஓய்வூதிய வகைகள்

### விருப்ப ஓய்வூதியம்

ஓர் அரசு ஊழியர் 58 அல்லது 60 வயது முடிவதற்கு முன்னர் தானாகவே முன்வந்து விருப்பத்தின் பேரில் ஓய்வு பெறுவதற்கு வழங்கப்படுவது விருப்ப ஓய்வூதியம் (Voluntary Retirement Penion) ஆகும்.
# ஓய்வூதியம் (இந்தியா)

## ஓய்வூதிய வகைகள்

### கட்டாய ஓய்வூதியம்

அரசு ஊழியர் ஓருவருக்கு குற்றச்சாட்டுகளின் அடிப்படையில் தண்டனை வழங்கப்படுவதற்காக அளிக்கப்படும் கட்டாய ஓய்விற்கு வழங்கப்படும் ஓய்வூதியம் கட்டாய ஓய்வூதியம் (Compulsory Retirement Penion) எனப்படும்.
# ஓய்வூதியம் (இந்தியா)

## ஓய்வூதிய வகைகள்

### இயலாமை ஓய்வூதியம்

மருத்துவக்குழுவின் அடிப்படையில் ஓர் அரசு ஊழியர் உடல் அடிப்படையில் பணிபுரிய இயலாதவர் என்றோ மனநிலை பாதிக்கப்பட்டவர் என்றோ பரிந்துரைக்கப்பட்டால் அவரை பணியிலிருந்து விடுவித்து வழங்கப்படும் ஓய்வூதியம் இயலாமை ஓய்வூதியம் (Invalid Pension) எனப்படும்.
# ஓய்வூதியம் (இந்தியா)

## வாழ்நாள் சான்றிதழ் (Mustring-மஸ்டரிங்)

ஓய்வூதியம் அல்லது குடும்ப ஓய்வூதியம் பெறுபவர்கள் ஆண்டுதோறும் ஏப்பிரல் மாதம் முதல் சூன் மாதத்திற்குள், ஓய்வூதியம் வழங்கும் மாவட்ட கருவூலம் அல்லது சார்நிலை கருவூலத்திற்கு நேரில் சென்று ”மஸ்டரிங்” பெற வேண்டும். அவ்வாறு வாழ்நாள் சான்றிதழ் (மஸ்டரிங்) பெறாதவர்களுக்கு ஆகஸ்டு மாதம் முதல் ஓய்வூதியம் அல்லது குடும்ப ஓய்வூதியம் நிறுத்தி வைக்கப்படும்.
# ஓய்வூதியம் (இந்தியா)

## ஓய்வூதிய ஆணை காணாமல் போனால்

ஓய்வூதிய ஆணை (Pension Payment Order Book) புத்தகம் காணாமல் போனால், அரசாணை எண் 30, நிதித்துறை (ஓய்வூதியம்), நாள் 01-02-2010-இன் படி, காவல் துறையில் புகார் அளிக்காமலேயே டூப்ளிகேட் ஓய்வூதிய பட்டுவாடா ஆணை புத்தகத்தை (Duplicate Pension Payment Order Book) உரிய கருவூலம் மூலம் பெற வகை செய்யப்பட்டுள்ளது.
# ஓய்வூதியம் (இந்தியா)

## புதிய ஓய்வூதியத் திட்டம்

இந்திய நடுவண் அரசில் 01-01-2004 முதல் பணியில் சேர்ந்தவர்களுக்கும் (இந்திய அரசின் முப்படையில் சேர்ந்தவர்கள் தவிர), தமிழ்நாடு அரசில் 01-04-2003 முதல் பணியில் சேர்ந்தவர்களுக்கும் பங்களிப்பு ஓய்வூதியத் திட்டப் படி ஓய்வூதியம் வழங்கப்படுகிறது.
# கேரள சட்டமன்றம்

**கேரள சட்டமன்றம்** அல்லது **நியமசபா** என்பது இந்தியாவின் 29 மாநிலங்களில் ஒன்றான கேரள மாநிலத்தில் சட்டம் இயற்றும் இடமாகும். இதில் 140 தேர்ந்தெடுக்கப்பட்ட உறுப்பினர்களும் ஆங்கிலோ-இந்தியர் சார்பில் 1 நியமன உறுப்பினரும் இடம் பெறுவர்.
# கேரள சட்டமன்றம்

## தற்போதைய சட்டமன்றம்

தற்போது அமைந்திருப்பது, கேரளத்தின் 14வது சட்டப் பேரவை ஆகும். இதன் அவைத்தலைவராக பி. ஸ்ரீராமகிருஷ்ணன் உள்ளார். பெரும்பான்மைத் தலைவராக இபொக(மா) கட்சியின் பிணறாயி விஜயன் உள்ளார். எதிர்க்கட்சித் தலைவராக இதேகா கட்சியின் ரமேஷ் சென்னித்தலாவும் துணை எதிர்க்கட்சித் தலைவராக இஒமுலீ கட்சியின் எம். கே. முனீரும் உள்ளனர்.
# அரூக்குற்றி ஊராட்சி

**அரூக்குற்றி** என்பது கேரளத்தின் ஆலப்புழ மாவட்டத்தில் உள்ள சேர்த்தலை வட்டத்தில் உள்ள ஒரு ஊராட்சியாகும். இது 11.10 சதுர கிலோமீட்டர் பரப்பளவில் அமைந்துள்ளது.
இரண்டரை நூற்றாண்டுகளுக்கு முன்பு கொச்சி அரசின் கீழிருந்தது. பின்னர், மார்த்தாண்டவர்மாவின் ஆட்சியின்போது, திருவிதாங்கூர் அரசின் ஆட்சிக்கு உட்பட்டது.
# அரூக்குற்றி ஊராட்சி

## சுற்றியுள்ள ஊர்கள்

- கிழக்கு - வேம்பனாட்டு ஏரி
- படிஞ்ஞாற் - வேம்பனாட்டு ஏரி
- வடக்கு - வேம்பனாட்டு ஏரி
- தெற்கு - பாணாவள்ளி பஞ்சாயத்து
# அரூக்குற்றி ஊராட்சி

## வார்டுகள்

- மாத்தானம்
- ஆபீஸ்
- சென்ட்.ஆன்டணிஸ்
- முலங்குழி
- கண்ணாறபள்ளி
- காட்டிலமடம்
- காட்டுபுறம்
- குடபுறம்
- மதுரக்குளம்
- நடுவத்து நகர்
- ஹைஸ்கூள்
- கோட்டூர்ப்பள்ளி
- சி எச் சி  
இங்கு 15,693 மக்கள் வாழ்கின்றனர். இவர்களில் 7840 ஆண்கள் ஆவர். 7853 பேர் பெண்கள் ஆவர்.
# சேர்த்தலை

**சேர்த்தலை** (*Cherthala*) என்பது இந்தியாவின் கேரளத்தில் ஆலப்புழை மாவட்டத்திற்கு உட்பட்ட ஒரு நகரமாகும். இதன் வழியாக தேசிய நெடுஞ்சாலை-47 செல்கிறது. இது ஆலப்புழையில் இருந்து 22 கி.மீ. தொலைவில் உள்ளது. சேர்த்தலை நகராட்சியாகவும், சேர்த்தலை வட்டத்தின் தலைமையாகவும் உள்ளது.
# சேர்த்தலை

## போக்குவரத்து

- 47வது தேசிய நெடுஞ்சாலை வழியாக, கொச்சிக்கும், ஆலப்புழைக்கும் செல்லலாம்.
- சேர்த்தலை - கைபுழாமுற்று - கோட்டயம் சாலையின் வழியாக குமரகத்திற்கும் கோட்டயத்திற்கும் செல்லலாம்.
- சேர்த்தலை-அரூகுற்றி-அரூர் சாலை வழியாக, வேம்பநாட்டு ஏரியை அடையலாம்.
- சேர்த்தலை - முஹம்மா - ஆலப்புழை சாலை வழியாக பதிராமணல் பறவைகள் சரணாலயத்தை அடையலாம்.
- சேர்த்தலை - அர்த்துங்கல் - தம்போளி சாலை வழியாக, ஆலப்புழையின் கடலோரப் பகுதிகளை அடையலா.
# சேர்த்தலை

## குறிப்பிடத்தக்க நபர்கள்

- வயலார் ராமவர்மா – மலையாள எழுத்தாளர், திரைப்பாடல்களை எழுதியவர்.
- ஏ.கே. ஆன்டனி – கேரளத்தின் முதல்வராக மூன்று முறை பதவியேற்றவர். ராணுவ அமைச்சராகவும் பதவியேற்றவர்.
- வயலார் ரவி - கேரள அரசின் முன்னாள் உள்துறை அமைச்சர்.
- கே. ஆர். கௌரி அம்மா - கேரள அரசின் வருவாய்த் துறை அமைச்சராகப் பணியேற்றவர்.
- ராசன் பி. தேவ் – மலையாளத் திரைப்பட நடிகர்
- பி. பரமேசுவரன்-இயக்குனர், பாரதிய விசார கேந்திரம்
- இரவிவர்மன் தம்பி-கர்நாடக இசைக்கலைஞர்
# கஞ்ஞிக்குழி ஊராட்சி, ஆலப்புழை

**கஞ்ஞிக்குழி** என்பது கேரளத்தின் ஆலப்புழை மாவட்டத்தில் சேர்த்தலை வட்டத்தில் உள்ள ஒரு ஊராட்சி ஆகும். இது 16.62 சதுர கிலோமீட்டர் பரப்பரளவைக் கொண்டது. இது பன்னிரண்டு வார்டுகளைக் கொண்டது.
# கஞ்ஞிக்குழி ஊராட்சி, ஆலப்புழை

## சுற்றியுள்ள ஊர்கள்

- வடக்கு - தண்ணீர்முக்கம் ஊராட்சி, சேர்த்தலை நகராட்சி
- தெற்கு - முஹம்மா, மண்ணஞ்சேரி ஊராட்சிகள்
- கிழக்கு - முஹம்மா ஊராட்சி
- மேற்கு - தேசிய நெடுஞ்சாலை 47, மாராரிக்குளம் வடக்கு, சேர்த்தலை தெற்கு ஊராட்சிகள்
# கஞ்ஞிக்குழி ஊராட்சி, ஆலப்புழை

## வார்டுகள்

- மாயித்தற வடக்கு
- சுபாஷ்
- செறுவாரணம்
- அய்யப்பஞ்சேரி
- புத்தனம்பலம்
- மூலம்வெளி
- கூற்றுவேலி
- இல்லத்துகாவு
- வெம்பள்ளி
- சாத்தநாடு
- மங்களபுரம்
- லூதர்
- கண்ணர்காடு
- கஞ்ஞிக்குழி
- குமாரபுரம்
- களத்திவீடு
- சாலுங்கள்
- மாயித்தறை
# ஆலுவா

**ஆலுவா** (*Aluva*) என்னும் ஊர் முன்னதாக ஆலுவை என்றும் அறியப்பட்டது. இவ்வூர் கேரளத்தின் எர்ணாகுளம் மாவட்டத்தில் உள்ளது. இங்கிருந்து 12 கிலோமீட்டர் தொலைவில் கொச்சி விமான நிலையம் அமைந்துள்ளது. திருவிதாங்கூர் அரசரின் கோட்டை இங்குள்ளது. இங்கு பெரியாறு என்ற ஆறு பாய்கிறது. தொடங்கப்படவிருக்கும் கொச்சி மெட்ரோ திட்டத்தின் முதன் ரயில் நிலையம், ஆலுவையில் அமைக்கப்பட்டுள்ளது. ஆலுவாயில் என்ற பெயர் ஆலமரத்தினால் உண்டானது என்று கருதுகின்றனர். இதற்கு சான்றாக, இங்குள்ள சிவன் கோயிலின் மேற்கில் ஆலமரம் உள்ளது.
ஆலுவா-நடுங்ஙல்லூர்-திருவால்லூர் ஆகிய மூன்று ஊர்களையும், பாம்பின் வாய், நடுப்பகுதி, வால் என கூறுவதாக புராணக் கதை கூறப்படுகிறது. ஆலுவையிலும், நடுங்ஙல்லூரிலும், திருவால்லூரிலும் உள்ள கோயில்கள் தொடர்பாகவே இக்கதை சொல்லப்படுகிறது.  
ஆலுவா, திருவாங்கூர் அரச குடும்பத்தின் கோடைகால வசிப்பிடமாக விளங்கியது. ஆண்டுதோறும் பெரியாறு ஆற்றின் மணற்பரப்பில் கொண்டாடப்படும் சிவராத்திரி விழாவிற்கும் இவ்வூர் நன்கு அறியப்படுகிறது. இந்திய சமூக சீர்திருத்தவாதியான சிறீ நாராயண குருவால் 1913-ஆம் ஆண்டு நிறுவப்பட்ட ஆலுவாவில் உள்ள அத்வைத ஆசிரமம், இப்பகுதியின் கலாச்சார அம்சத்தை மேலும் மேம்படுத்துகிறது.
# கொக்கமங்கலம்

**கொக்கமங்கலம்** என்பது கேரளத்தில் ஆலப்புழை மாவட்டத்தில் உள்ள ஒரு ஊராட்சி ஆகும். இயேசு கிறித்துவின் பன்னிரண்டு சீடர்களில் ஒருவராய் இருந்த தாமஸ், கேரளத்தில் ஏழு கிறித்தவ தலங்களில் இதுவும் ஒன்று. இதை கோக்கமங்கலம் என்றும் அழைக்கின்றனர்.  
கொச்சிக்கும் குமரகத்தினுற்கும் நடுவில் கோக்கமங்கலம் அமைந்துள்ளது. வேம்பநாட்டு ஏரிக்கு மேற்கு சேர்த்தலைக்குக்கு 5 கிலோமீட்டர் கிழக்கில் உள்ளது. இதற்கு அருகில் இருப்பது சேர்த்தலை ரயில் நிலையம் தான்.
# முஹம்மா

முஹம்மா என்னும் ஊராட்சி, கேரளத்தில் உள்ள ஆலப்புழை மாவட்டத்தில் உள்ளது. இது சேர்த்தலை வட்டத்திற்கு உட்பட்டது. வேம்பநாட்டு ஏரியில் உள்ள பாதிராமணல் என்ற தீவு, இந்த ஊராட்சியைச் சேர்ந்தது.
# முஹம்மா

## மக்கள் தொகை

2001-ல் எடுக்கப்பட்ட மக்கள் தொகை கணக்கெடுப்பின்போது , 24,513 பேர் வாழ்ந்தனர்.
# படநிலம்

படநிலம் (படைநிலம்) என்னும் பேரூராட்சி, கேரளத்தின் ஆலப்புழா மாவட்டத்தில் உள்ளது. படநிலம் என்ற மலையாளச் சொல், படைநிலம் என்ற தமிழ்ச் சொல்லுக்கு இணையானது. போர் நடக்கும் இடம் என்று பொருள்.
# படநிலம்

## வழிபாட்டுத் தலங்கள்

- படநிலம் பரப்பிரம்ம கோயில்.
- காவில் பகவதி கோயில்.
- முதுகட்டுகறை பகவதி கோயில்
# சூர்ணிக்கரை

**சூர்ணிக்கரை** (*Choornikkara*) என்பது இந்தியாவின் கேரளாவில் எர்ணாகுளம் மாவட்டத்தில் உள்ள ஆலுவாவில் உள்ள ஓர் மக்கள் தொகை கணக்கெடுப்பு ஊராகும் .
# சூர்ணிக்கரை

## மக்கள்தொகை

2001 மக்கள் தொகைக் கணக்கெடுப்புப்படி, சூர்ணிக்கரையின் மக்கள் தொகை 36,998. மக்கள் தொகையில் ஆண்கள் 50% , பெண்கள் 50% இருக்கின்றனர். இதன் சராசரி கல்வியறிவு விகிதம் 83% ஆகும். இது தேசிய சராசரியான 59.5% ஐ விட அதிகம்; ஆண்களின் கல்வியறிவு 85% மற்றும் பெண்களின் கல்வியறிவு 80%. மக்கள் தொகையில் 11% பேர் 6 வயதுக்குட்பட்டவர்கள்.
# சூர்ணிக்கரை ஊராட்சி

சூர்ணிக்கரை ஊராட்சி (சூர்ணிக்கரா) கேரளத்தின் எர்ணாகுளம் மாவட்டத்தில் ஆலுவா வட்டத்தில் அமைந்துள்ளது. இது வாழக்குளம் மண்டல ஊராட்சிக்கு உட்பட்டது. இது 11.07 சதுர கிலோமீட்டர் பரப்பளவைக் கொண்டது.
# சூர்ணிக்கரை ஊராட்சி

## சுற்றியுள்ள ஊர்கள்

- தெற்கு - களமசேரி நகராட்சி, எடத்தலை ஊராட்சி
- வடக்கு -ஆலுவா நகராட்சி, கீழ்மாடு, கடுங்ஙல்லூர் ஊராட்சிகள்
- கிழக்கு - எடத்தலை, கீழ்மாடு ஊராட்சிகள்
- மேற்கு - ஏலூர், கடுங்ஙல்லூர் ஊராட்சிகள்
# சூர்ணிக்கரை ஊராட்சி

## வார்டுகள்

- பங்கிலாம்பறம்பு
- பட்டேரிபுறம்
- பள்ளிக்குன்னு
- ஸ்ரீநாராயணபுரம்
- தாயிக்காட்டுகரை
- குன்னும்புறம்
- கட்டேப்பாடம்
- அசோகபுரம்
- கொடிகுத்துமலை
- குன்னத்தேரி
- சம்ப்யாரம்
- தாறுசலாம்
- அம்பாட்டுகாவு
- முட்டம்
- சூர்ணிக்கரை
- கம்பனிப்படி
- பொய்யக்கரை
- கேரேஜ்
# சொவ்வரை

**சொவ்வரை** ( **சொவ்வரா**) என்னும் ஊர், கேரளத்தின் எர்ணாகுளம் மாவட்டத்திற்கு உட்பட்ட ஆலுவை வட்டத்தில் உள்ளது. இது காலடி போகின்ற வழியில் பெரியாற்றிற்கு அருகில் உள்ளது. கொச்சி விமான நிலையத்தின் தென்கிழக்கில் அமைந்துள்ளது. ஸ்ரீமூலநகரம், காஞ்ஞூர் ஆகிய ஊர்கள் இதனை அடுத்துள்ள ஊர்கள்.
# கேரள சட்டமன்றத் தொகுதிகளின் பட்டியல்

## மேலும் பார்க்க

- கேரள அரசு
- கேரள உயர் நீதிமன்றம்
# காயங்குளம் சட்டமன்றத் தொகுதி

**காயங்குளம் சட்டமன்றத் தொகுதி** (*Kayamkulam Assembly constituency,* ), கேரள மாநிலத்திலுள்ள 140 மாநில சட்டமன்றத் தொகுதிகளில் ஒன்றாகும். ஆலப்புழா மக்களவைத் தொகுதியிலுள்ள 7 மாநில சட்டமன்றத் தொகுதிகளில் இதுவும் ஒன்றாகும். இதனின் சட்டமன்ற தொகுதியின் எண் 102 தற்போதைய சட்டமன்ற உறுப்பினராக இந்தியப் பொதுவுடமைக் கட்சி (மார்க்சிஸ்ட்) கட்சியின் பிரதீபா உள்ளார்.
# காயங்குளம் சட்டமன்றத் தொகுதி

## உள்ளூராட்சிப் பிரிவுகள்

காயம்குளம் நியாமசபை தொகுதியின் உள்ளூராட்சி பிரிவுகளை பின்வரும் பட்டியல் கொண்டுள்ளது:
| பெயர் | நிலை (கிராம ஊராட்சி/நகராட்சி) | வட்டம் |  |  |
| --- | --- | --- | --- | --- |
| 1 | காயங்குளம் | நகராட்சி | கார்த்திகைப்பள்ளி |  |
| 2 | தேவிகுளங்கரை | ஊராட்சி | கார்த்திகைப்பள்ளி |  |
| 3 | கண்டல்லூர் | ஊராட்சி | கார்த்திகைப்பள்ளி |  |
| 4 | கிருஷ்ணாபுரம் | ஊராட்சி | கார்த்திகைப்பள்ளி |  |
| 5 | பத்தியூர் | ஊராட்சி | கார்த்திகைப்பள்ளி |  |
| 6 | பரணிக்காவு | ஊராட்சி | மாவேலிக்கரை |  |
| 7 | செட்டிகுளங்கரை | ஊராட்சி | மாவேலிக்கரை | } |
# காயங்குளம் சட்டமன்றத் தொகுதி

## சட்டமன்ற உறுப்பினர்கள்

இத்தொகுதியின் கேரள சட்டமன்ற உறுப்பினராக இருந்த அனைவரும் பின்வருமாறு:
| 1957 | 1வது | கே. ஓ. ஆயிசா பாய் | இந்தியப் பொதுவுடமைக் கட்சி | 1957 – 1960 |
| --- | --- | --- | --- | --- |
| 1960 | 2வது | 1960 – 1965 |  |  |
| 1967 | 3வது | பி. கே. குங்கு | சம்யுக்தா சோசலிச கட்சி | 1967 – 1970 |
| 1970 | 4வது | டி. குஞ்சுகிருஷ்ண பிள்ளை | இந்திய தேசிய காங்கிரசு | 1970 – 1977 |
| 1977 | 5வது | 1977 – 1980 |  |  |
| 1980 | 6வது | தச்சடி பிரபாகரன் | இந்தியத் தேசிய காங்கிரசு (அ) | 1980 – 1982 |
| 1982 | 7வது | சுயேச்சை | 1982 – 1987 |  |
| 1987 | 8வது | எம். ஆர். கோபாலகிருஷ்ணன் | இந்தியப் பொதுவுடமைக் கட்சி (மார்க்சிஸ்ட்) | 1987 – 1991 |
| 1991 | 9வது | தச்சடி பிரபாகரன் | இந்திய தேசிய காங்கிரசு | 1991 – 1996 |
| 1996 | 10வது | ஜி. சுதாகரன் | இந்தியப் பொதுவுடமைக் கட்சி (மார்க்சிஸ்ட்) | 1996 – 2001 |
| 2001 | 11வது | எம். எம். ஆசன் | இந்திய தேசிய காங்கிரசு | 2001 – 2006 |
| 2006 | 12வது | சி. கே. சதாசிவன் | இந்தியப் பொதுவுடமைக் கட்சி (மார்க்சிஸ்ட்) | 2006 – 2011 |
| 2011 | 13வது | 2011 – 2016 |  |  |
| 2016 | 14வது | பிரதீபா ஹரி | 2016-2021 |  |
| 2021 | 15வது | 2021-பதவியில் | } |  |
# காயங்குளம் சட்டமன்றத் தொகுதி

## தேர்தல் முடிவுகள்

(±%) என்பது முந்தைய தேர்தலின் வாக்கு எண்ணிக்கையில் ஏற்பட்ட மாற்றத்தைக் குறிக்கிறது.
# காயங்குளம் சட்டமன்றத் தொகுதி

## தேர்தல் முடிவுகள்

### 2021

2021 கேரள சட்டமன்றத் தேர்தலில் இத்தொகுதியில் 2,14,839 பதிவு செய்யப்பட்ட வாக்காளர்கள் இருந்தனர்.
**கேரள சட்டமன்றத் தேர்தல், 2021: காயங்குளம்**  
| இந்தியப் பொதுவுடமைக் கட்சி (மார்க்சிஸ்ட்) | **பிரதீபா** | **77348** | **47.97** | **1.44** |  |
| --- | --- | --- | --- | --- | --- |
| இந்திய தேசிய காங்கிரசு | அரிதா பாபு | 71050 | 44.06 | 4.01 |  |
| பாரத தர்ம ஜன சேனா | பிரதீப்லால் | 11413 | 7.08 | 5.67 |  |
| சுயேச்சை | மணியப்பன் ஆச்சாரி | 367 | 0.47 | 0.24 |  |
| சுயேச்சை | ராஜீவ் ஆர் | 231 | 0.14 | - |  |
| சுயேச்சை | கீவர்கீஸ் சாமுவேல் | 205 | 0.13 | - |  |
| இந்திய சோசலிச ஒற்றுமை மையம் (கம்யூனிஸ்ட்) | மைனா கோபிநாத் | 150 | 0.09 | - |  |
| சுயேச்சை | சத்தியநாராயணன் எஸ் | 73 | 0.05 | - | } |
# காயங்குளம் சட்டமன்றத் தொகுதி

## தேர்தல் முடிவுகள்

### சட்டமன்றத் தேர்தல் 2016

2016 கேரள சட்டமன்றத் தேர்தலில் இத்தொகுதியில் 2,03,308 பதிவு செய்யப்பட்ட வாக்காளர்கள் இருந்தனர்.
| **இந்தியப் பொதுவுடமைக் கட்சி (மார்க்சிஸ்ட்)** | **பிரதீபா** | **72956** | **46.53** | **1.75** |
| --- | --- | --- | --- | --- |
| இந்திய தேசிய காங்கிரசு | எம். லிஜு | 61099 | 38.96 | 8.38 |
| பாரத தர்ம ஜன சேனா | சாஜி எம். பணிக்கர் | 20000 | 12.75 | 10.54 |
| மக்கள் ஜனநாயக கட்சி | முட்டம் நாசர் | 1125 | 0.72 | - |
| சுயேச்சை | மணியப்பன் ஆச்சாரி | 739 | 0.47 | - |
| நோட்டா | - | 458 | 0.29 | - |
| சுயேச்சை | ஜி. வீணா | 177 | 0.11 |  |
| சுயேச்சை | பி. அஜித் | 159 | 0.1 |  |
| சுயேச்சை | லிஜு எம். (வேறொருவர்) | 93 | 0.06 | } |
# காயங்குளம் சட்டமன்றத் தொகுதி

## தேர்தல் முடிவுகள்

### சட்டமன்றத் தேர்தல் 2011

2011 கேரள சட்டமன்றத் தேர்தலில் இத்தொகுதியில் 1,82,036 பதிவு செய்யப்பட்ட வாக்காளர்கள் இருந்தனர்.
| **இந்தியப் பொதுவுடமைக் கட்சி (மார்க்சிஸ்ட்)** | **சி. கே. சதாசிவன்** | **67409** | **48.28** |  |
| --- | --- | --- | --- | --- |
| இந்திய தேசிய காங்கிரசு | மு. முரளி | 66094 | 47.34 |  |
| பாரதிய ஜனதா கட்சி | டி. ஓ. நௌஷாத் | 3083 | 2.21 |  |
| சுயேச்சை | கே. சதாசிவன் | 744 | 0.53 | - |
| சுயேச்சை | முரளி | 704 | 0.5 | - |
| பகுஜன் சமாஜ் கட்சி | அம்புஜன் | 602 | 0.43 | - |
| சுயேச்சை | சால் மோகன் | 585 | 0.42 |  |
| சுயேச்சை | காலேசு மணிமந்திரம் | 405 | 0.29 | } |
# ஹரிப்பாடு சட்டமன்றத் தொகுதி

ஹரிப்பாடு சட்டமன்றத் தொகுதி (, ), கேரளத்தின் 140 சட்டமன்றத் தொகுதிகளில் ஒன்று. இது ஆலப்புழை மாவட்டத்தில் உள்ள ஏழு சட்டமன்றத் தொகுதிகளில் ஒன்று. கார்த்திகப்பள்ளி வட்டத்திற்கு உட்பட்ட ஆறாட்டுபுழை, சேப்பாடு, செறுதனை, சிங்ஙோலி, ஹரிப்பாடு, கார்த்திகப்பள்ளி, கருவாற்றா, குமாரபுரம், முதுகுளம், பள்ளிப்பாடு, திருக்குன்னப்புழை ஆகிய ஊர்களைக் கொண்டது.
.
# அரூர் சட்டமன்றத் தொகுதி (கேரளம்)

அரூர் சட்டமன்றத் தொகுதி, கேரளத்தின் 140 தொகுதிகளில் ஒன்று. இது கேரளத்தின் ஆலப்புழை மாவட்டத்திற்கு உட்பட்ட ஏழு தொகுதிகளில் ஒன்று. சேர்த்தலை வட்டத்திற்கு உட்பட்ட அரூகுற்றி, அரூர், சேன்னம்பள்ளிப்புறம், எழுபுன்னை, கோடந்துருத்து, குத்தியதோடு, பாணாவள்ளி, பெரும்பளம், தைக்காட்டுசேரி, துறவூர் ஆகிய ஊராட்சிகளை உள்ளடக்கியது அரூர் சட்டசபைத் தொகுதி..
# முஹம்மா ஊராட்சி

**முஹம்மா ஊராட்சி**, இந்திய மாநிலமான கேரளத்தின் ஆலப்புழை மாவட்டத்திலுள்ள சேர்த்தலை வட்டத்துக்கு உட்பட்டது. இது 26.76 சதுர கிலோமீட்டர் பரப்பளவில் அமைந்துள்ளது.
# முஹம்மா ஊராட்சி

## சுற்றியுள்ளவை

- கிழக்கு - வேம்பநாட்டு ஏரி
- மேற்கு - கஞ்ஞிக்குழி ஊராட்சி ,
- வடக்கு - புத்தனங்காடி தோடு
- தெற்கு - முடக்கனாம் குழிதோடு
# முஹம்மா ஊராட்சி

## வார்டுகள்

1. புத்தனங்காடி
1. துருத்தன் கவலை
1. பூஜைவெளி
1. ஆயுர்வேத ஆசுபத்திரி
1. ஆசாத்
1. எஸ் என் வார்டு
1. ஊராட்சி
1. முஹம்மா
1. முக்கால்வட்டம்
1. பெருந்துருத்து
1. மதர் தெரேசா
1. ஜனஷேமம்
1. ஆர்யக்கரை
1. எஸ் என் வி
1. கல்லாப்புறம்
1. காயிக்கரை
# நீடாமங்கலம் மீனாட்சி சுந்தரம் பிள்ளை

**நீடாமங்கலம் மீனாட்சி சுந்தரம் பிள்ளை** (1894-1949) தமிழகத்தைச் சேர்ந்த தவில் இசைக் கலைஞர் ஆவார்.
# நீடாமங்கலம் மீனாட்சி சுந்தரம் பிள்ளை

## இசை வாழ்க்கை

மீனாட்சி சுந்தரம் தவில் வாசிப்பினை நாகப்பட்டினம் வேணுகோபால் பிள்ளை என்பவரிடம் கற்றுக் கொண்டார். தனித் தவில் வாசிக்கும் முறையை அறிமுகப்படுத்தியவர் மீனாட்சி சுந்தரம்.  
இவரின் மாணவர்களில் ஒருவர் நாச்சியார்கோயில் என். பி. இராகவப்பிள்ளை. இராகவப்பிள்ளையின் திறமையால் கவரப்பட்ட மீனாட்சி சுந்தரம், தன் மகளை அவருக்கு திருமணம் செய்து வைத்தார்.
# பணிக்கொடை (தமிழ்நாடு அரசு)

**பணிக்கொடை** என்பது அரசு/அரசு சார்ந்த ஊழியர் அல்லது ஆசிரியர் பணி ஓய்வின் போது அல்லது பணியில் இருக்கும் போதே காலமான போது அவ்வூழியருக்கு, ஊதியம் வழங்கும் நிறுவனம், ஊழியரின் பணியை பாராட்டும் விதமாக வழங்கும் ஒரு ஒட்டு மொத்தத் தொகையாகும். பணிக்கொடை ஊதியத்தின் ஒரு பகுதியாக கருதப்படுகிறது. இத்தொகை கணக்கிடுவதற்கு ஊழியரின் தகுதியான பணிக்காலமும் அவர் ஓய்வுபெறும்போது பெற்ற ஊதியமும் அடிப்படைகளாகக் கொள்ளப்படுகிறது .
# பணிக்கொடை (தமிழ்நாடு அரசு)

## அரசு & அரசு சார்ந்த ஊழியர்களுக்கு பணிக்கொடை கணக்கீடு முறை

பணி ஓய்வின் போது பணிக்கொடை கணக்கீடு செய்யும் போது ஊழியர் இறுதியாக வழங்கப்பட்ட ஊதியம் மற்றும் பணிக்காலம் ஆகிய இரண்டும் கணக்கீட்டில் எடுத்து கொள்ளப்படுகிறது.
# பணிக்கொடை (தமிழ்நாடு அரசு)

## அரசு & அரசு சார்ந்த ஊழியர்களுக்கு பணிக்கொடை கணக்கீடு முறை

### இறுதியாக வழங்கப்பட்ட ஊதியம் (Last Pay Drawn)

அரசு மற்றும் அரசு சார்ந்த ஊழியர்களைப் பொருத்த வரை, அடிப்படை ஊதியம் (Basic Pay), தர ஊதியம் (Grade Pay), சிறப்பு ஊதியம் (Special Pay), தனி ஊதியம் (Personal Pay) மற்றும் அகவிலைப்படி (Dearness Allowance) ஆகியவற்றின் கூட்டுத்தொகையை, இறுதியாக வழங்கப்பட்ட ஊதியமாகக் (Last Pay Drawn) கொண்டு பணிக்கொடை கணக்கிடப்படுகிறது.
# பணிக்கொடை (தமிழ்நாடு அரசு)

## அரசு & அரசு சார்ந்த ஊழியர்களுக்கு பணிக்கொடை கணக்கீடு முறை

### பணிக்காலம் கணக்கிடுதல்

ஓய்வு (Retirement) இனங்களில் குறைந்தபட்சம் ஐந்து ஆண்டுகளும் (அல்லது 4 ஆண்டு 9 மாதங்களுக்கு மேலும்) அரசுப் பணியில் இருந்திருக்க வேண்டும். அதிகபட்சமாக 33 ஆண்டு பணிக்காலம் மட்டுமே பணிக்கொடை கணக்கீடு செய்வதற்கு எடுத்துக் கொள்ளபடுகிறது.  
32 ஆண்டுகள் 9 மாதங்களுக்கு மேல் பணி செய்திருந்தால் 33 ஆண்டு பணிக்காலமாக எடுத்துக் கொள்ள வேண்டும். 32 ஆண்டுகள் 5 மாதங்கள் பணி செய்திருந்தால் 32 ஆண்டுகள் மட்டுமே பணிக்காலமாக கணக்கில் கொள்ளப்படுகிறது.
# பணிக்கொடை (தமிழ்நாடு அரசு)

## அரசு & அரசு சார்ந்த ஊழியர்களுக்கு பணிக்கொடை கணக்கீடு முறை

### பணிக்கொடை கணக்கீடு

மொத்தப் பணி செய்த ஆண்டிற்கு அரை மாத ஊதியம் வீதம், குறைந்த பட்சமாக இரண்டரை மாத ஊதியமும், அதிக பட்சமாக பதினாறரை (16½) மாத ஊதியமும் பணிகொடையாக வழங்கப்படும். ஆனால் அதிகபட்ச வரம்பு ரூபாய் 20 இலட்சம்.  
பணிக்கொடை வருவாய்க்கு வருமான வரி சட்டம் 10 (10)-இன் கீழ் வருமான வரி விலக்கு அளிக்கப்பட்டுள்ளது.  
பணி நீக்கம் செய்யப்பட்ட ஊழியர்களுக்கு பணிக்கொடை வழங்கப்பட மாட்டாது.  
அரசு மற்றும் அரசு ஒப்புதல் பெற்ற நிறுவனங்களுக்கு ஊழியர் செலுத்த வேண்டிய தொகைகள் நிலுவை இருப்பின், அதனை பணிக்கொடைத் தொகையிலிருந்து பிடித்தம் செய்யப்படும்.
# பணிக்கொடை (தமிழ்நாடு அரசு)

## பணியின் போது காலமான ஊழியர்களுக்கு பணிக்கொடை

பணியின் போது இறந்த அரசு ஊழியர்களுக்கு குறைந்த பட்ச பணிக்காலம் கணக்கில் கொள்ளாமல், பணியில் சேர்ந்த ஓராண்டுக்குள் இறந்தவர்களுக்கு இரண்டு மாத ஊதியமும், ஒன்று முதல் ஐந்து ஆண்டுகளுக்குள் இறந்தவர்களுக்கு ஆறு மாத ஊதியமும், ஐந்து முதல் 20 ஆண்டுகளுக்குள் பணி செய்து இறந்த ஊழியர்களுக்கு 12 மாத ஊதியமும், 20 ஆண்டும் அதற்கு மேலும் பணி செய்து இறந்த ஊழியர்களுக்கு, ஆண்டுக்கு அரை மாத ஊதியம் வீதம் கணக்கிட்டு பணிக்கொடை வழங்க வேண்டும்.
# ரமேஷ் அரவிந்த்

**ரமேஷ் அரவிந்த்** ஒரு இந்திய நடிகர், எழுத்தாளர், இயக்குநர், தயாரிப்பாளர் மற்றும் தொலைக்காட்சி நிகழ்ச்சித் தொகுப்பாளர். இவர் பெரும்பாலும் கன்னடம் மற்றும் தமிழ் திரைப்படங்களிலும், சில தெலுங்கு, மலையாளம், பாலிவுட் திரைப்படங்களிலும் பணியாற்றியுள்ளார். ரமேஷ் சதிலீலாவதி, டூயட், அமெரிக்கா, நம்மூர மந்த்ரா ஹூவே, உல்டா பல்டா, ஹூமளே மற்றும் அம்ருத வர்ஷினி போன்ற வெற்றிப் படங்களில் நடித்துள்ளார்.
# ரமேஷ் அரவிந்த்

## விருதுகள்

| ஆண்டு | விருது | பிரிவு/வகை | திரைப்படம் |  |
| --- | --- | --- | --- | --- |
| 1997 | கர்நாடக மாநில அரசின் விருது | சிறந்த நடிகர் | அமேரிக்கா அமேரிக்க |  |
| 1997 | பிலிம்பேர் விருது | சிறந்த நடிகர் | அம்ருத வர்சினி |  |
| 1997 | உதயா டி.வி. விருது | சிறந்த நடிகர் | ஓ மல்லிகே |  |
| 1997 | ஸ்கிரீன் வீடியோகான் விருது | சிறந்த நடிகர் | அமேரிக்கா அமேரிக்கா, அம்ருத வர்சினி
(இரண்டிற்கு சேர்த்து) |  |
| 1997 | ஆந்திர மாநில அரசு வழங்கிய நந்தி விருது | சிறந்த திரைப்படத்தின் முன்னணி நடிகர் | லிட்டில் சோல்ஜர்ஸ் |  |
| 1998 | பிலிம்பேர் விருது | சிறந்த நடிகர் | ஹூமளே |  |
| 1998 | பிலிம்பேன்ஸ் அசோசியேசன் விருது | சிறந்த நடிகர் | ஹூமளே |  |
| 1999 | கர்நாடக அரசின் விருது | சிறந்த நடிகர் | ஹூமளே |  |
| 1999 | பிலிம்பேன்ஸ் அசோனியேசன் | சிறந்த நடிகர் | சம்பிரமா |  |
| 1999 | சினிமா எக்ஸ்பிரஸ் விருது | சிறந்த நடிகர் | சந்திரமுகி பிராணசகி |  |
| 2005 | ராகவேந்திரா பிரசிஷ்தனா விருது | சிறந்த கதை | அம்ருததாரே |  |
| 2006 | சன் பீஸ்ட் உதயா விருதுகள் | சிறந்த இயக்குநர் | ராமா சாமா பாமா |  |
| 2006 | சுவர்ணா திரைப்பட விருதுகள் | சிறந்த நடிகர் | ராமா சாமா பாமா | } |
# திரிபுரசுந்தரி

**திரிபுரசுந்தரி** (சமஸ்கிருதம்: त्रिपुरा सुन्दरी, IAST: Tripura Sundarī) சக்தி வழிபாட்டு முறையின் முதன்மைக் கடவுள். **இலலிதை**, **இராசராசேசுவரி** முதலான பெயர்களிலும் அழைக்கப்படுபவள், பத்து மகாவித்யாக்களில் ஒருத்தியாவாள். **ஸ்ரீவித்யா** என்றழைக்கப்படும் இவளது முடிந்த முடிவே ஏனைய மகாவித்யாக்கள் ஆகும். ஆதிசக்தியின் மிகவுயர் அம்சமான லலிதையே பார்வதியாகத் திகழ்கின்றாள். தாய் குழந்தையுடன் விளையாடுவது போல, லலிதை தன் அடியவர்களுடன் விளையாடுகின்றாள். மாயையின் வடிவமானதால், அவளே, **மகாமாயையும்** ஆகின்றாள்.
# திரிபுரசுந்தரி

## வேர்ப்பெயரியல்

திரிபுரசுந்தரி என்பது, **மூவுலகிலும் பேரழகி** என்றும், லலிதா என்ற அவள் பெயர், அவள் **திருவிளையாடல்கள் புரிபவள்** என்றும், இராசராசேசுவரி என்பது, **அரசர்க்கெல்லாம் அரசி** என்றும் பொருள்படும். பதினாறு பேறுகளையும் அருளும் இவள், பதினாறு வயது இளமடந்தையாக விளங்குவதால், **சோடசி** ஆகின்றாள். வடமொழியில் ஷோடசீ (षोडसी) என்பது பதினாறாகும்.
# திரிபுரசுந்தரி

## தொன்மம்

சிவனால் எரிக்கப்பட்ட காமனின் சாம்பலிலிருந்து தோன்றிய பண்டன் எனும் அரக்கன் சோணிதபுரத்தைத் தலைநகராகக் கொண்டு பூவுலகை ஆண்டதுடன், தேவர்களையும் துன்புறுத்தி வந்தான். தேவர்களின் கோரிக்கைக்கிணங்க, தேவியும் ஈசனும், மகா காமேசுவரனாகவும், திரிபுரசுந்தரியாகவும் தேவர்கள் வளர்த்த சிதக்னி குண்டத்தில் தோன்றினர். காமனின் ஆயுதங்களான கரும்பு வில்லும் மலர்ப்பாணமும் தாங்கி தேவி தனது சேனை புடை சூழ பண்டனையும் அவனது படையையும் கொன்றொழித்தாள்.
# திரிபுரசுந்தரி

## வழிபாட்டியல்

பேரழகின் இலக்கணமாக இலலிதையை சித்தரிப்பது வழக்கு. பாசம், அங்குசம், கரும்புவில், ஐம்மலர் அம்புகள் என்பன நாற்கரங்களில் தாங்கியவளாக, பிரமன், திருமால், உருத்திரன், மகேசுவரன் ஆகியோர் கட்டில் கால்களாக விளங்கும் அரியாசனத்தில், மகாகாமேசுவரனாகிய சதாசிவனின் மடியில் அமர்ந்து, அலைமகள், கலைமகள் கவரி வீச வீற்றிருப்பாள். அம்ருதகடலின் மத்தியிலுள்ள ஸ்ரீபுரம் எனும் ஸ்ரீசக்கர வடிவில் அமைந்த நகரில், இலலிதை வீற்றிருக்கின்றாள். அவளைச் சூழ அவளது அமைச்சரான மாதங்கி, படைத்தளபதியான அஸ்வாரூடை, வராகி முதலான சப்தமாதர், ஏனைய மகாவித்யாக்கள் போன்றோர் அமர்ந்திருக்கின்றனர். ஸ்ரீபுரத்தின் வடிவமாகத் திகழ்வதால், இலலிதையின் வழிபாட்டில், ஸ்ரீசக்கரம் முக்கிய இடத்தைப் பெறுகின்றது. முப்பரிமாண வடிவில் ஸ்ரீசக்கரம் அமைக்கப்படும்போது அது "மகாமேரு" என்று அழைக்கப்படுகின்றது.  
**இலலிதையின் பேராயிரம்** (*லலிதா சகஸ்ரநாமம்*) எனும் வடமொழி நூல், இலலிதையின் ஆயிரம் திருநாமங்களைச் சொல்லித் துதிக்கின்றது. இதை அன்றாடம் செபிக்கும்போது, அடியவர்களின் அனைத்துக் கோரிக்கைகளையும் அன்னையவள் நிறைவேற்றுவாள் என்பது நம்பிக்கை.  
தமிழகத்திலுள்ள காஞ்சிபுரம் காமாட்சியம்மன் கோயில், இலலிதையின் முக்கியமான ஆலயங்களில் ஒன்றாகும். திரிபுராவிலுள்ள ராதாகிஷோர்பூர், மத்திய பிரதேசத்தின் காரியா முதலான இடங்களிலும் இத்தேவியின் ஆலயங்கள் அமைந்துள்ளன.
# திரிபுரசுந்தரி

## மேலும் பார்க்க

- பார்வதி
- மகாவித்யா
# திரிபுரசுந்தரி

## நூலாதாரங்கள்

-
-
-
- Kinsley, David. *Hindu Goddesses: Vision of the Divine Feminine in the Hindu Religious Traditions.* Berkeley: University of California Press, 1998.
- Dikshitar, V.R. Ramachandra. *The Lalita Cult.* Delhi: Motilal Banarsidass Publishers Pvt Ltd, 1991.
# கடமக்குடி

**கடமக்குடி** என்ற நகரம், கேரளத்தின் எறணாகுளம் மாவட்டத்தில் உள்ளது.
# கடமக்குடி

## மக்கள் தொகை

2001-ல் எடுக்கப்பட்ட மக்கள் தொகைக் கணக்கெடுப்பின் போது, 15,823 மக்கள் வாழ்ந்தனர். இதில் 49 சதவீதம் பேர் ஆண்கள். மீதமுள்ளோர் பெண்கள் ஆவர். இவர்களில் சராசரியாக 84 சதவீதம் பேர் கல்வியறிவு பெற்றுள்ளனர். ஆண்களில் 86 சதவீதம் பேரும், பெண்களில் 82 சதவீதம் பேரும் கல்வியறிவும் பெற்றுள்ளனர்.
# வார்ப்புரு:2014 பொதுநலவாய விளையாட்டுக்கள் நிகழ்ச்சி நிரல்

<noinclude> 2014 பொதுநலவாய விளையாட்டுக்கள் பக்கத்தை எளிமையாக்க.</noinclude><div>  
| '''து.வி | துவக்கவிழா | ● | போட்டி நிகழ்வுகள் | '''1 | இறுதிப் போட்டிகள் | '''நி.வி | நிறைவு விழா | } |
| --- | --- | --- | --- | --- | --- | --- | --- | --- |  
| சூலை/ஆகத்து | 23
புத | 24
வியா | 25
வெள் | 26
சனி | 27
ஞாயி | 28
திங் | 29
செவ் | 30
புத | 31
வியா | 1
வெள் | 2
சனி | 3
ஞாயி | } |
| --- | --- | --- | --- | --- | --- | --- | --- | --- | --- | --- | --- | --- | --- |
| விழாக்கள் | bgcolor=#00cc33'து.வி | bgcolor=#ee3333'நி.வி |  |  |  |  |  |  |  |  |  |  |  |
| தடகள விளையாட்டுக்கள் | '''4 | '''7 | '''7 | '''7 | '''9 | '''7 | '''9 | '''50 |  |  |  |  |  |
| இறகுப்பந்தாட்டம் | ● | ● | ● | ● | '''1 | ● | ● | ● | ● | ● | '''5 | '''6 |  |
| குத்துச்சண்டை | ● | ● | ● | ● | ● | ● | ● | ● | '''13 | '''11 |  |  |  |
| மிதிவண்டி ஓட்டப்பந்தயம் | '''4 | '''4 | '''5 | '''4 | '''2 | '''2 | '''2 | '''23 |  |  |  |  |  |
| நீரில் பாய்தல் | '''3 | '''2 | '''3 | '''2 | '''10 |  |  |  |  |  |  |  |  |
| சீருடற்பயிற்சிகள் | '''1 | '''1 | '''4 | ● | '''2 | '''2 | '''5 | '''5 | '''20 |  |  |  |  |
| வளைதடிப் பந்தாட்டம் | ● | ● | ● | ● | ● | ● | ● | ● | ● | '''1 | '''1 | '''2 |  |
| யுடோ | '''5 | '''4 | '''5 | '''14 |  |  |  |  |  |  |  |  |  |
| புற்றரை பந்துருட்டு | ● | ● | '''1 | '''2 | '''2 | ● | ● | '''2 | '''3 | '''10 |  |  |  |
| வலைப் பந்தாட்டம் | ● | ● | ● | ● | ● | ● | ● | ● | ● | ● | '''1 | '''1 |  |
| எழுவர் ரக்பி | ● | '''1 | '''1 |  |  |  |  |  |  |  |  |  |  |
| சுடுதல் | '''3 | '''5 | '''2 | '''4 | '''5 | '''19 |  |  |  |  |  |  |  |
| சுவர்ப்பந்து | ● | ● | ● | ● | '''2 | ● | ● | ● | ● | '''1 | '''2 | '''5 |  |
| நீச்சற் போட்டி | '''6 | '''8 | '''7 | '''7 | '''8 | '''8 | '''44 |  |  |  |  |  |  |
| மேசைப்பந்தாட்டம் | ● | ● | ● | '''1 | '''1 | ● | ● | ● | '''2 | '''3 | '''7 |  |  |
| நெடுமுப்போட்டி | '''2 | '''1 | '''3 |  |  |  |  |  |  |  |  |  |  |
| பாரம் தூக்குதல் | '''2 | '''2 | '''2 | '''2 | '''2 | '''2 | '''2 | '''1 | '''4 | '''19 |  |  |  |
| மற்போர் | '''5 | '''5 | '''4 | '''14 |  |  |  |  |  |  |  |  |  |
</div><noinclude>  
</noinclude>
# குட்டநாடு சட்டமன்றத் தொகுதி

குட்டநாடு சட்டமன்றத் தொகுதி, கேரளத்தின் ஆலப்புழை மாவட்டத்தில்தான் உள்ளது. இது ஆலப்புழை மாவட்டத்திற்கு உட்பட்ட ஏழு சட்டசபைத் தொகுதிகளில் ஒன்று. குட்டநாடு வட்டத்திற்கு உட்பட்ட சம்பக்குளம், எடத்வா, கைநகரி, காவாலம், முட்டார், நெடுமுடி, நீலம்பேரூர், புளிங்குன்னு, ராமங்கரி, தகழி, தலவடி, வெளியநாடு ஆகிய ஊராட்சிகளும், கார்த்திகப்பள்ளி வட்டத்திற்கு உட்பட்ட வீயபுரம் ஊராட்சியும் குட்டநாடு தொகுதிக்குள் அடங்குகின்றன. .
# அம்பலப்புழா சட்டமன்றத் தொகுதி

அம்பலப்புழை சட்டசபைத் தொகுதி, கேரளத்தின் 140 சட்டசபைத் தொகுதிகளில் ஒன்று. இது ஆலப்புழ மாவட்டத்தில் உள்ள ஏழு தொகுதிகளில் ஒன்று. அம்பலப்புழ வட்டத்தில் உள்ள ஆலப்புழை நகராட்சியின் 20 முதல் 44 வரையான வார்டுகளும்; அம்பலப்புழை வடக்கு, அம்பலப்புழ தெற்கு, புன்னப்ர தெற்கு, புன்னப்ர வடக்கு, புறக்காடு ஆகிய ஊராட்சிகளும் இந்த தொகுதிக்கு உட்பட்டவை.
.
# ஆலப்புழா சட்டமன்றத் தொகுதி

ஆலப்புழை சட்டமன்றத் தொகுதி, கேரளத்தின் ஆலப்புழை மாவட்டத்தில் உள்ளது. இதில் அம்பலப்புழை வட்டத்திற்கு உள்பட்ட ஆலப்புழை நகராட்சியின் 1 முதல் 19 வரையும், 45 முதல் 50 வரையும் உள்ள வார்டுகள், ஆர்யாடு, மண்ணஞ்சேரி, மாராரிக்குளம் தெற்கு, ஆகிய ஊராட்சிகளும், சேர்த்தலை வட்டத்தில் உள்ள மாராரிக்குளம் வடக்கு ஊராட்சியும் அடங்குகின்றன. .
# ஆலப்புழா சட்டமன்றத் தொகுதி

## சட்டமன்ற உறுப்பினர்கள்

| 1957 | 1வது | டி.வி. தாமஸ் | 1957 – 1960 |  |
| --- | --- | --- | --- | --- |
| 1960 | 2வது | ஏ.நஃபீசாத் பீவி | 1960 – 1965 |  |
| 1967 | 3வது | டி.வி. தாமஸ் | 1967 – 1970 |  |
| 1970 | 4வது | 1970 – 1977 |  |  |
| 1977 | 5வது | பி.கே.வாசுதேவன் நாயர் | 1977 – 1980 |  |
| 1980 | 6வது | 1980 – 1982 |  |  |
| 1982 | 7வது | கே.பி.ராமச்சந்திரன் நாயர் | 1982 – 1987 |  |
| 1987 | 8வது | ரோசம்மா புன்னோஸ் | 1987 – 1991 |  |
| 1991 | 9வது | கே.பி.ராமச்சந்திரன் நாயர் | 1991 – 1996 |  |
| 1996 | 10வது | கே.சி.வேணுகோபால் | 1996 – 2001 |  |
| 2001 | 11வது | 2001 – 2006 |  |  |
| 2006 | 12வது | 2006 – 2009 |  |  |
| 2009* | ஏ. ஏ. ஷுக்கூர் | 2009 – 2011 |  |  |
| 2011 | 13வது | டி.எம். தாமஸ் ஐசக் | 2011 – 2016 |  |
| 2016 | 14வது | 2016 - 2021 |  |  |
| 2021 | 15வது | பி.பி சித்தரெஞ்சன் | பதவியில் | } |
- இடைத்தேர்தல்
# பெரும்பாவூர்

**பெரும்பாவூர்** (*Perumbavoor*) நகராட்சி இந்தியாவின் கேரள மாநிலத்தின் எர்ணாகுளம் மாவட்டத்தில் உள்ளது. வரலாற்றுச் சிறப்பு மிகுந்த இவ்வூர் எர்ணாகுளத்தில் இருந்து 30 கிலோமீட்டர் வடகிழக்கில், பூர்ணா நதி எனப்படும் பெரியாற்றின் கரையில் அமைந்துள்ளது. பெருநகர கொச்சினின் வடகிழக்கு முனையில் உள்ள பெரும்பாவூர் நகரமானது குன்னத்துநாடு தாலுக்காவின் தலைமை இடமும் ஆகும். இந்நகரம் மரத் தொழிற்சாலைகளுக்கும் சிறிய அளவிலான தொழிற்சாலைகளுக்கும் மாநிலமெங்கும் புகழ் பெற்றுள்ளது. அங்கமாலி நகராட்சிக்கும் மூவாற்றுப்புழை நகரத்திற்கும் இடையில் பிரதானமான மைய்ய சாலையில் பெரும்பாவூர் நகரம் இடம்பெற்றுள்ளது. இச்சாலை கேரளாவின் பழைய பகுதியான திருவிதாங்கூர் வழியாக திருவனந்தபுரத்தை அங்கமாலியுடன் இணைக்கிறது.  
மேற்கு வங்கம், ஒடிசா, உத்தரபிரதேசம் உள்ளிட்ட இந்தியாவின் பிற பகுதிகளிலிருந்து ஏராளமான மக்கள் பெரும்பாவூரில் குடியேறியவர்களாக உள்ளனர். பெரும்பாலானவர்கள் ஒட்டுப் பலகை அல்லது பிற தொழிற்சாலைகளில் வேலை செய்கிறார்கள். தமிழர்கள், அசாமியர்கள் மற்றும் நேபாளியர்களுக்கு சொந்தமாக இந்நகரில் சிறப்பு காலனிகள் உள்ளன.  
மாநில அரசும் பெருநகர கொச்சின் மேம்பாட்டு ஆணையமும் அங்கமாலி, பெரும்பாவுர் பிரவோம், மற்றும் எர்ணாகுளம் மாவட்டத்திலுள்ள கோலெஞ்சேரி பகுதிகளையும், திருச்சூரிலுள்ள சிறிய நகரமான மாலா மற்றும் கொடுங்கல்லூர் பகுதிகளையும், கோட்டயத்தில் தலையோலபரம்பு மற்றும் வைக்கம் பகுதிகளையும், ஆலப்புழை மாவட்டத்திற்கு உட்பட்ட ஒரு நகரமான சேர்த்தலை வட்டத்தையும் கொச்சி பெருநகர எல்லைக்குள் கொண்டுவர திட்டமிட்டனர். புதிதாக உருவாக்கப்பட்ட பெருநகரம், கொச்சி பெருநகர மண்டல மேம்பாட்டு ஆணையம் என்ற புதிய அதிகாரத்தின் பொறுப்பில் வைக்கப்படும் என்றும் திட்டமிட்டனர்.
# பெரும்பாவூர்

## வரலாறு

பெரும்பாவூர் நகராட்சி 1936 ஆம் ஆண்டில் உருவாக்கப்பட்டது. திருவிதாங்கூரின் திவானாக இருந்த சர் சி.பி.இராமசாமி ஐயர் அனுமதித்த 4 பஞ்சாயத்துகளில் இதுவும் ஒன்று ஆகும். பராவூர், நெடுமங்காடு மற்றும் பூதபாண்டி என்பவை மற்ற மூன்று பஞ்சாயத்துகளாகும். எர்ணாகுளம் மாவட்டத்தில் அதிக மக்கள் தொகை கொண்ட முசுலீம் நகரமான கண்டந்தரா நகரம் பெரும்பாவூருக்கு மிக அருகில் உள்ளது. கண்டந்தராவின் வரலாறு இதற்கு முன்னர் பல செய்தித்தாள்களாலும் விவாதிக்கப்பட்டது. தென் வல்லம் பள்ளிவாசல் எர்ணாகுளம் மாவட்டத்தில் சுமார் 800 ஆண்டுகள் பழமையான முதலாவது மசூதியாகும். பெரும்பாவூர் தொகுதி இந்தியாவில் யாக்கோபிய கிறித்துவ மக்கள் தொகை மிகுந்த பகுதிகளில் ஒன்றாகும். பெரும்பாவூர் என்ற பெயர் பெரும்பா + ஊர் என்பதிலிருந்து வந்தது, 'பெரும்' என்றால் 'பெரியது' என்றும் 'ஊர்' என்றால் 'இடம்' என்றும் பொருள்படும். பெரும்பாம்பு + ஊர் என்ற பொருளில் பெரிய பாம்புகள் இருக்கும் ஊர் என்று நம்புவோரும் உண்டு. இப்பகுதியின் பெரும்பாலான பகுதிகள் அடர்த்தியான வன நிலப்பரப்பைக் கொண்டுள்ளன. சித்த மருந்துகளை தயாரிக்கவும், பாம்பு இறைச்சி மற்றும் பாம்பு கொழுப்பை பயன்படுத்த இங்கிருந்த தமிழ் மக்கள் மலைப்பாம்புகளை வேட்டையாடினார்கள் என்று கூறப்படுகிறது.
# பெரும்பாவூர்

## அரசியல்

பெரம்பவூர் சட்டமன்றத் தொகுதி சாலக்குடி மக்களவைத் தொகுதியின் ஒரு பகுதியாகும். பெரும்பவூரை சேர்ந்த எல்டோசு குன்னபில்லி தற்போதைய சட்டசபை உறுப்பினராவார், பென்னி பெகனன் தற்போதைய மக்களவை உறுப்பினராவார்.
# பெரும்பாவூர்

## நீதித்துறை நிறுவனங்கள்

நீதித்துறையின் அதிகார வரம்பு முன்னர் ஆல்வே மற்றும் கோலஞ்சேரி நகரங்களை உள்ளடக்கி இருந்தது. பின்னர் இவை பிரிக்கப்பட்டன. இதில் ஒரு தலைமை நீதித்துறை நீதிமன்றம், மோட்டார் விபத்து உரிமைகோரல் தீர்ப்பாயம், துணை நீதிபதி நீதிமன்றம் ஆகியவை உள்ளன.
# பெரும்பாவூர்

## பொருளாதாரம்

பெரும்பாவூர் ஒரு முக்கிய விவசாய நகரம் மற்றும் ஆசியாவின் மிகப்பெரிய ஒட்டு பலகை தொழில்கள். நடைபெறும் இடமாகும். ரப்பர், மிளகு, இஞ்சி, மஞ்சள், வாழைப்பழம், காய்கறிகள், தேங்காய், சாதிக்காய், கோகோ, அரிசி, பாக்கு , கிராம்பு போன்ற பொருட்கள் உள்ளூர் சந்தையில் ஒவ்வொரு நாளும் வர்த்தகம் செய்யப்படுகின்றன. இந்த பொருட்களில் பெரும்பாலானவை கொச்சியில் உள்ள முக்கிய ஏற்றுமதியாளர்களுக்கு அல்லது உள்ளூர் சில்லறை விற்பனையாளர்களுக்கு வழங்கப்படுகின்றன. மீதமுள்ள பொருளாதார வளர்ச்சி அரசு மற்றும் தனியார் துறைகள் மற்றும் சிறு தொழில்களால் பகிரப்படுகிறது. பெரும்பாவூர் நகரம் கேரளாவில் மர வர்த்தகத்திற்கு ஒரு மிக முக்கியமான நகரமாகும்.
# பெரும்பாவூர்

## தொழிற்சாலைகள்

•திருவிதாங்கூர் ரேயன்சு
•நக்லிக்கட்டு குரூப் இன்டர்நேசனல்
•ஆத்ரி குரூப் இன்டர்நேசனல்
•கப்சன்சு ஒட்டு பலகைகள் மற்றும் தொழிற்சாலைகள்
•என்கோவுட் பிளைவுட்
•ஆத்ரி குளோபல் டிரேடிங் கம்பெனி
•கேலக்சி ஒட்டு பலகைகள்
•தென்னிந்திய சா மில்
•துக்கலில் எசுடேட்சு
•அசுபான் டிரேடர்கள்
•கட்டார்குடி மர ஆலைகள் மற்றும் தொழிற்சாலைகள்
•பெர்பக்ட் சாமில் மற்றும் தொழிற்சாலைகள்
•தென்னிந்திய தளவாடங்கள்
•எஃப் & எஃப் தளவாடங்கள் கடை
•துக்கலில் கிடங்குகள்
•ஏபிகே மர தொழில்கள்
•உம்மானி வைனீர்கள் மற்றும் ஒட்டுப் பலகைகள்
•சுவப்னா ஒட்டு பலகைகள்
•மாலிகியூல் கனிம நீர் ஆலை
•கமலியா ஒட்டு பலகைகள் (அன்வர் தொழிற்சாலைகள்
•உபேந்திர ஒட்டு பலகை
•பி.கே.ஏ இண்டசுட்ரீசு
•ஐடியல் மரத் தொழில்கள்
•நிலா மர வர்த்தகர்கள்
•கே.எம் கார்ப்பரேசன் கிரானைட் மற்றும் மார்பிள்
•பிரீமியம் பிளைவுட் குருப்பம்பாடி
# பெரும்பாவூர்

## புலம் பெயர்ந்த தொழிலாளர்கள்

பெரும்பாவூர் நகரத்தின் பொருளாதாரம் வெவ்வேறு இந்திய மாநிலங்களில் இருந்து ஒரு லட்சத்துக்கும் மேற்பட்ட புலம்பெயர்ந்த தொழிலாளர்களைச் சார்ந்துள்ளது. அவர்களுக்கு தொழிலாளர் முகாம்கள், சமூக விழிப்புணர்வு திட்டங்கள், பொழுதுபோக்கு நிகழ்ச்சிகள் மற்றும் புலம் பெயர்ந்த தொழிலாளர்களின் குழந்தைகளுக்கான சிறப்பு பள்ளி உள்ளிட்ட சுகாதார மற்றும் கல்வி பராமரிப்பு போன்ற அனைத்து வசதிகளையும் பெரும்பாவூர் வழங்குகிறது.
# பெரும்பாவூர்

## சுற்றியுள்ள ஊர்கள்

- மேற்கு: ஆலுவா
- வடக்கு: காலடி
- தெற்கு: மூவாற்றுப்புழை
- கிழக்கு: கோதமங்கலம்
# பெரும்பாவூர்

## சுற்றுலாத்தலங்கள்

- கோடநாடு
- பாணியேலி அருவி
- கல்லில் ஜைனர் கோயில்
- இரிங்ஙோள் வனம்
- கப்ரிக்காடு
# பெரும்பாவூர்

## ஆலயங்கள்

- பெத்தேல் சுலோக்கோ யாக்கோபாய சூரியானி தேவாலயம்
- பெரும்பாவூர் மசூதி
# அங்கமாலி சட்டமன்றத் தொகுதி

**அங்கமாலி சட்டமன்றத் தொகுதி** Angamaly (State Assembly constituency) கேரளத்தில் உள்ள 140 தொகுதிகளில் ஒன்று. இந்த தொகுதியானது எறணாகுளம் மாவட்டத்தில் உள்ளது. ஆலுவா வட்டத்தில் உள்ள அங்கமாலி நகராட்சியும்; அய்யம்புழை ஊராட்சி, காலடி ஊராட்சி, கறுகுற்றி ஊராட்சி, மலையாற்றூர்-நீலேஸ்வரம், மஞ்ஞப்ர, மூக்கன்னூர், பாறக்கடவு, துறவூர் ஆகிய ஊராட்சிகளையும் அங்கமாலி சட்டசபைத் தொகுதி கொண்டுள்ளது..
# அங்கமாலி சட்டமன்றத் தொகுதி

## சட்டமன்ற உறுப்பினர்கள்

தொகுதியை பிரதிநிதித்துவப்படுத்திய கேரள சட்டமன்ற உறுப்பினர்கள் பட்டியல்:  
| 1967 | ஏ. பி. குரியன் | இபொக(மா) | 1967 – 1970 |  |
| --- | --- | --- | --- | --- |
| 1970 | 1970 – 1977 |  |  |  |
| 1977 | 1977 – 1980 |  |  |  |
| 1980 | 1980 – 1982 |  |  |  |
| 1982 | எம். வி. மணி | கேகா | 1982 – 1987 |  |
| 1987 | 1987 – 1991 |  |  |  |
| 1991 | பி. ஜே. ஜோய் | இதேகா | 1991 – 1996 |  |
| 1996 | 1996 – 2001 |  |  |  |
| 2001 | 2001 – 2006 |  |  |  |
| 2006 | ஜோஸ் தெட்டாயில் | ஜத(ச) | 2006 – 2011 |  |
| 2011 | 2011 – 2016 |  |  |  |
| 2016 | ரோஜி எம் ஜான் | இதேகா | 2016 - 2021 | } |
# அங்கமாலி சட்டமன்றத் தொகுதி

## தேர்தல் முடிவுகள்

### சட்டப் பேரவைத் தேர்தல் 2016

2016 கேரள சட்டமன்றத் தேர்தலில் அங்கமாலி சட்டமன்றத் தொகுதியில் மொத்த பதிவு செய்த வாக்காளர்கள் 1,63,696.  
**கேரள சட்டமன்றத் தேர்தல், 2016**  
| இதேகா | ரோஜி எம் ஜான் | 66,666 | 48.96% | - |
| --- | --- | --- | --- | --- |
| ஜத(ச) | பென்னி மூன்ஜெலி | 57,480 | 42.22% | 7.34 |
| கேகா | பி. ஜெ. பாபு | 9,014 | 6.62% | - |
| நோட்டா | 811 | 0.60% | - |  |
| பசக | ஜெயந்தி அவினாஷ் | 742 | 0.54% | 0.08 |
| இசோஒமை(பொ) | எம். எம். கஞ்சனவள்ளி | 595 | 0.44% | 0.03 |
| சுயேச்சை | பி. ஆர். மாணிக்கமங்கலம் | 385 | 0.28% | - |
| சுயேச்சை | சன்னி தாமஸ் மடசேரி | 245 | 0.18% | - |
| சக | சாஜன் தட்டில் | 219 | 0.16% | - |
| வாக்கு வித்தியாசம் | 9,186 | 6.74% | 5.42 |  |
| பதிவான வாக்குகள் | 83.18% | 1.74 |  |  |
| இதேகா | **வெற்றி** | } |  |  |
# களமசேரி

**களமசேரி** *(Kalamassery)* இந்தியாவின் கேரள மாநிலத்தில் உள்ள கொச்சி நகரில் அமைந்துள்ள ஒரு முக்கிய தொழில்துறை பகுதியாகும். அப்பல்லோ டயர்சு மற்றும் எச்எம்டி போன்ற பெரிய தொழிற்துறை நிறுவனங்கள் இங்குள்ளன. கின்ஃப்ரா உயர்தொழில் நுட்பப்பூங்கா, சிடார்ட் அப் வில்லேச்சு மற்றும் எலெக்ட்ரானிக்சு சிட்டி போன்ற உயர்தொழில் நுட்ப மின்னணுவியல் பூங்காக்களும் இங்கு அமைந்துள்ளன. எர்ணாகுளம் மருத்துவக் கல்லூரி, கொச்சின் அறிவியல் மற்றும் தொழில்நுட்ப பல்கலைக்கழகம், மற்றும் தேசிய மேம்பட்ட சட்ட ஆய்வுகள் பல்கலைக்கழகம் போன்ற நிறுவனங்களுக்கும் களமசேரியில் உள்ளன. திருக்காட்கரை காட்கரையப்பன் கோயில், யுனிச்சிரா மற்றும் ஏலூர் தொழில்துறை நகரியம் ஆகியவை களமசேரிக்கு அருகில் உள்ளன.  
பெரியார் நதி களமசேரி வழியாக பாய்கிறது. உள்ளூர் நிர்வாகத்தில் இந்நகரம் களமசேரி நகராட்சி என்று அழைக்கப்படுகிறது. திருக்காட்கரை, ஏலூர், எடப்பள்ளி, சூர்னிகாரா, எடதலா மற்றும் ஆலுவா போன்றவை களமசேரியின் அண்டை பகுதிகளாகும். கொச்சின் சர்வதேச விமான நிலையம் களமசேரியிலிருந்து 18 கி.மீ.தொலைவில் அமைந்துள்ளது.
# களமசேரி

## பெயர்க்காரணம்

களமசேரி என்ற பெயர் கலாபசேரியிலிருந்து பெறப்பட்டது. மலையாளத்தில் ஒரு வார்த்தைக்கு பல அர்த்தங்கள் உண்டு:.பொதுவான பயன்பாட்டில் "கலாபம்" என்றால் மஞ்சள் சந்தன பசை என்றும், இலக்கிய மலையாளத்தில் இது யானை என்றும் பொருள்படும். எச்.எம்.டி.நிறுவனத்திற்கு அருகிலுள்ள கலாபசேரிக்கு, திரிக்காகரா கோயிலில் இருந்து யானைகள் கோவிலில் கொண்டாட்டங்களுக்குப் பிறகு ஓய்வெடுக்க அழைத்துச் செல்லப்பட்டன. காலப்போக்கில் கலாபசேரி களமசேரியாக மாறியது. வரலாற்று ரீதியாக இம்முக்கிய பகுதி நச்லகம் என்று அழைக்கப்பட்டது, இது ஒரு முக்கிய பள்ளிவாசல் இருந்த இடமாகும். ஆனால் களமசேரி பஞ்சாயத்து உருவாக்கிய நேரத்தில், நச்லகம் அடங்கிய இப்பகுதி, களமசேரியின் வளர்ச்சியின் காரணமாக களமசேரி என்று பெயரிட முடிவு செய்யப்பட்டது. இந்த வளர்ச்சியை அந்த பகுதியில் உள்ள எச்எம்டி போன்ற புதிய தொழில் நிறுவனங்கள் கொண்டு வந்தன. பின்னர், களமசேரியின் விரைவான வளர்ச்சி அது நகராட்சியாக உயர்த்தப்படுவதற்கும் வழிவகுத்தது.
# களமசேரி

## மக்கள் தொகை

2001 இந்திய மக்கள் தொகை கணக்கெடுப்பின்படி, களமசேரியின் மக்கள் தொகை 63,176. ஆகும். பாலின விகிதம் 1000 ஆண்களுக்கு 956 பெண்கள்.ஆக இருந்தது. களமசேரியின் சராசரி கல்வியறிவு விகிதம் 84% ஆகும், இது தேசிய சராசரியான 59.5% என்பதை விட கணிசமாக அதிகமாகும்.. இதில் ஆண்கள் கல்வியறிவு 87%, பெண்கள் கல்வியறிவு 82%. என்றும் கணக்கிடப்பட்டது. களமசேரி , மக்கள் தொகையில் 10% பேர் 6 வயதுக்குட்பட்டவர்கள். இந்து மதம் 41% மக்களாலும் இசுலாம் 34% மக்களாலும் பின்பற்றப்பட்டது.
# களமசேரி

## புவியியல்

முக்கியமாக சமீபத்திய வண்டல் மண்ணில் அலுவியம், டெரி பிரவுன் மணல் போன்றவை உள்ளன. சிவப்பு நிற ஒட்டும் மண்ணும் இந்த பகுதிகளில் காணப்படுகிறது. காலநிலை பொதுவாக வெப்பமண்டலமானது, தென்மேற்கு மற்றும் வடகிழக்கு பருவமழையிலிருந்து கனமழை சூன் முதல் செப்டம்பர் வரை பொதுவாகப் பொழிகிறது. சராசரி ஆண்டு மழை சுமார் 350 செ.மீ ஆகும் .